Pati Patni Aur Woh Box Office Collection Day 5: कार्तिक आर्यन की फिल्म का बॉक्स ऑफिस पर तहलका, कमाए इतने करोड़  
कार्तिक आर्यन की फिल्म ने बॉक्स ऑफिस पर मचाया तहलका
'पानीपत' और बॉलीवुड की कई फिल्मों को छोड़ा पीछे
दर्शकों को खूब पसंद आ रही है 'पति पत्नी और वो'
Pati Patni Aur Woh Box Office Collection Day 5: कार्तिक आर्यन (Kartik Aaryan), अनन्या पांडेय (Ananya Panday) और भूमि पेडनेकर (Bhumi Pednekar) की 'पति पत्नी और वो (Pati Patni Aur Woh)' रोजाना धमाल पर धमाल मचा रही है. फिल्म की लगातार शानदार कमाई ने 'पानीपत' (Panipat) को कड़ी टक्कर देने के साथ ही अपने आपको बॉक्स ऑफिस की हिट फिल्मों में भी शामिल कर दिया है. बॉक्स ऑफिस इंडिया की वेबसाइट के मुताबिक कार्तिक आर्यन की 'पति पत्नी और वो' ने बीते मंगलवार करीब 5 करोड़ रुपये की कमाई की. ऐसे में फिल्म ने चार दिनों में ही 46 करोड़ रुपये का कलेक्शन किया है.
#PatiPatniAurWoh stays super-strong on Day 4 [Mon]... Will comfortably hit half-century [₹ 50 cr] in *Week 1*... Neck-to-neck with #LukaChuppi, better than #SKTKS... Fri 9.10 cr, Sat 12.33 cr, Sun 14.51 cr, Mon 5.70 cr. Total: ₹ 41.64 cr. #India biz.

बॉक्स ऑफिस इंडिया की वेबसाइट के मुताबिक कार्तिक आर्यन (Kartik Aaryan) की 'पति पत्नी और वो (Pati Patni Aur Woh)' ने पहले हफ्ते काफी शानदार प्रदर्शन किया है, लेकिन अपने दूसरे हफ्ते में ही 'पति पत्नी और वो' को 'मर्दानी' और 'द बॉडी' को कड़ी टक्कर देनी पड़ेगी. कार्तिक आर्यन, भूमि पेडनेकर (Bhumi Pednekar) और अनन्या पांडे (Ananya Panday) की 'पति पत्नी और वो' ने पहले दिन 9.10 करोड़, दूसरे दिन 12.33 करोड़, तीसरे दिन 14.51 करोड़ और पांचवें दिन 5.70 करोड़ रुपये का कलेक्शन किया. 
बता दें कि 'पति पत्नी और वो (Pati Patni Aur Woh)' में कार्तिक आर्यन (Kartik Aaryan) एक आज्ञाकारी बेटे और सरकारी नौकर हैं. कार्तिक आर्यन की शादी वेदिका यानी भूमि पेडनेकर (Bhumi Pednekar) के साथ हो जाती है, और शादी के कुछ समय बाद कार्तिक आर्यन को जिंदगी बेरस लगने लगती है. इसी के साथ कार्तिक आर्यन की जिंदगी में एंट्री होती है जिंदादिल तपस्या यानी अनन्या पांडेय (Ananya Panday) की. कार्तिक अपने जीवन के खोते हुए रोमांच को अनन्या के साथ दोबारा जिंदा करने की कोशिश करते हैं, और इस तरह पति और पत्नी की सिंपल लाइफ में वो की एंट्री हो जाती है. फिल्म में एक्टिंग के मोर्चे पर सभी कलाकार खरे उतरते हैं. कार्तिक आर्यन ने चिंटू त्यागी का किरदार पूरी शिद्दत से निभाया है, हालांकि कहीं थोड़ा सा वह अटकते जरूर हैं, लेकिन डायरेक्टर ने उनके मोनोलॉग स्किल भी फायदा लिया है.